open-index/open-wikipedia-markdown huggingface dataset:
Please Please Me

**Please Please Me** je prvi album engleskog rok benda The Beatles. Parlophone, izdavačka kuća Beatlesa je požurila sa prodavanjem albuma 23. marta 1963. u Velikoj Britaniji da kapitalizira na uspjehu singlova benda "Please Please Me" (broj 1 na većini hit lista, ali jedino broj 2 na *Record Retailer*, koji bi kasnije postao UK Singles Chart) i "Love Me Do" (broj 17). Album je zadržao prvo mjesto na hit listi *Record Retailera* za 30 sedmica. Događaj bez presedana za pop album u to vrijeme.

Od 14 pjesama na albumu, osam od njih su napisali duo John Lennon i Paul McCartney (originalno napisano kao McCartney-Lennon). Američki magazin Rolling Stone je kasnije napisao o ovim originalnim kompozicijama kao dokaz da su Beatlesi "[izumili] ideju nezavisnog rok benda, sami pisući svoje hitove i svirajući svoje instrumente." U 2012. godini, Rolling Stone je u listi 500 najboljih albuma svih vremena stavio "Please Please Me" na 39. mjestu.

## Snimanje 
## Distribucija 
*Please Please Me* je pušten u prodaju od izdavačke kuće Parlophone kao mono long play album 22. marta 1963. i ostao je na katalozima prodajnih kuća u Velikoj Britaniji do dan danas. Stereo verzija je puštena u prodaju 26. aprila, više od mjesec dana nakon originalne mono verzije.

Formati distribucije:

* Ploča sa 12 inča (stereo i mono)
* Kasetofon (3-3/4 inča po sekundi) (mono) [nestalo u kasnim 1960tim]
* Kasetofon (3-3/4 inča po sekundi (mono)+(stereo)) [nestalo u sredini 1970tih]
* Kaseta 8 (stereo) [nestalo u kasnim 1970tim]
* Audiokaseta (originalno puštena u prodaju kao stereo, od 1988. nadalje kao mono) [nestalo u kasnim 1990tima]

*Please Please Me* je dobio preradu i novo izdanje na CDu u stereo verziji, zajedno sa svim ostalim originalnim albumima 2009. godine, efektivno zamjenivši verziju iz 1987.

## Recepcija 
*Please Please Me* je došao na prvo mjesto britanske top liste za albume u maju 1963. i ostao tu za 30 sedmica dok ga nije zamjenio drugi album Beatlesa *With The Beatles*. Ovo je bilo neuobičajeno jer su top liste albuma u ovo vrijeme sadržavale muziku iz filmova ili vokaliste. Ovo je bio prvi album koji je proveo više od godinu dana na top 10 listici (62 sedmice).

1987. godine kada je trebala biti izdata CD verzija albuma, magazin Rolling Stone je preporučio *Please Please Me* "radi neograničene radosti Beatlesa pri stvaranju muzike". *Please Please Me* je rangiran na 39. mjestu za "500 najboljih albuma svih vremena", objavljen kroz Rolling Stone 2012.

Prema recenziji AllMusica, "Decenijama poslije izlaska, album još zvuči svježe", kako su obrade pjesama "impresivne" i originalne pjesme "nevjerovatne".

### 50. godišnjica 
Za 50. godišnjicu albuma 2013, muzičari su proslavili album tako što su pokušali obraditi sve pjesme za jedan dan. Nove verzije su puštene na BBC Radio 2, i dokumentarac o snimanju albuma je pokazan na BBC televiziji.

## Spisak pjesama 
## Reference 
Kategorija:Albumi Beatlesa
Kategorija:Albumi iz 1963.
Kategorija:Debitantski albumi iz 1963.
Husein Đozo

**Husein Đozo** (Bare kod Goražda, 1912 – Sarajevo, 1982) bio je islamski teolog, islamski aktivista te predsjednik udruženja Ilmije u Socijalističkoj Federativnoj Republici Jugoslaviji.

## Obrazovanje 
Rođen je 1912. godine u selu Bare kod Goražda. Od 1923. pohađa medresu Mehmed-paše Kukavice u Foči, a potom od 1925. Merhemića medresu u Sarajevu. U ovo vrijeme istovremeno je učio i u Atmejdan medresi u Sarajevu. Godine 1928. upisuje se u Šerijatsku sudačku školu u Sarajevu koju završava 1933. Godine 1934. odlazi u Egipat i školuje se u Kairu, na Al-Azhar univerzitetu gdje završava Šerijatsko pravni fakultet 1939.

## Period nakon rata 
Od 1950-60. Đozo radi prvo u Tvornici kožnih prerađevina, a zatim u Upravi gradskih puteva, a potom i kao viši knjigovođa u firmi "Metal" u Sarajevu. Godine 1960. počinje raditi u Vrhovnom islamskom starješinstvu gdje ostaje sve do smrti 1982. Tokom šezdesetih i ranih sedamdesetih godina 20. stoljeća Đozo honorarno radi i kao profesor Gazi Husrev-begove medrese gdje predaje ahlak, akaid, fikh, hadis, retoriku, usuli fikh, tefsir i vaz. 1964. godine Đozo je izabran za predsjednika Udruženja ilmijje u Socijalističkoj Republici Bosni i Hercegovini. 1970. godine pokreće list "Preporod" čiji je glavni i odgovorni urednik do 1972. godine. U periodu od 1976-1979. godine Đozo je iznova odgovorni urednik "Preporoda".
Sa otvaranjem Islamskog teološkog fakulteta 1977. godine Đozo je redovni profesor na predmetu tumačenja Kur'ana.

## Smrt 
Umro je 30. maja 1982, u Sarajevu, u 70. godini. Fakultet islamskih nauka mu je u povodu njegove smrti posvetio prvi Zbornik radova.

## Reference 
Kategorija:Članovi SS
Kategorija:Rođeni 1912.
Kategorija:Biografije, Goražde
Kategorija:Umrli 1982.
Izvršno vijeće Skupštine Socijalističke Republike Bosne i Hercegovine

**Izvršno vijeće Skupštine Socijalističke Republike Bosne i Hercegovine** bio je naziv za izvršnu vlast (vladu) Socijalističke Republike Bosne i Hercegovine, u periodu od 1953. do 1990, dok je naziv Vlada korišten u dva navrata, od 1945. do 1953. i od 1990. do 1992.

## Naziv 
Zvanični nazivi ove institucije tokom svog postojanja, od 1945. do 1992, bili su: 
* *Narodna vlada Federalne Države Bosne i Hercegovine* - od 1945. do 1946.
* *Vlada Narodne Republike Bosne i Hercegovine* - do 1946. do 1953.
* *Izvršno vijeće Narodne skupštine Narodne Republike Bosne i Hercegovine* - od 1953. do 1963.
* *Izvršno vijeće Skupštine Socijalističke Republike Bosne i Hercegovine* - od 1963. do 1990.
* *Vlada Socijalističke Republike Bosne i Hercegovine* - do 1990. do 1992.
Također, u zvaničnoj upotrebi koristio se i naziv *Republičko izvršno vijeće*, da bi se razlikovalo od Saveznog izvršnog vijeća. Često su se koristile i skraćene varijante imena: *Izvršno vijeće SRBiH* ili *Izvršno vijeće BiH*.

## Sastav 
Prema Ustavu SRBiH, Izvršno vijeće predstavljalo je izvršni organ Skupštine SR Bosne i Hercegovine i sačinjavali su ga:

* Predsjednik izvršnog vijeća, odnosno predsjednik vlade,
* Članovi vijeća, koje je birala skupština,
* Republički sekretari vijeća, odnosno ministri.

## Historija 
## Spisak predsjednika  
## Također pogledajte 
* Socijalistička Republika Bosna i Hercegovina
* Predsjedništvo Socijalističke Republike Bosne i Hercegovine
* ZAVNOBiH
* Narodna skupština Bosne i Hercegovine
* Skupština Socijalističke Republike Bosne i Hercegovine

## Literatura 
* *Hronologija Radničkog pokreta i SKJ 1919-1979* (knjiga treća). "Institut za savremenu istoriju" Beograd i "Narodna knjiga" Beograd, 1980.

## Reference 
*
Kategorija:Socijalistička Republika Bosna i Hercegovina
Bosna i Hercegovina
Kategorija:Vlade Bosne i Hercegovine
Zvorničko polje

**Zvorničko polje** prostiralo se od mosta na Drini za drumski saobraćaj u Karakaju na jugu do rijeke Sapne u Čelopeku na sjeveru i od Drine na istoku do Jardana i Cera na zapadu. Bilo je jedno od najplodnijih u Podrinju. Do kraja 1850-ih, u Zvorničkom polju nije bilo kuća i građevinskih objekata, osim u dijelu Karakaja naseljenom srpskim stanovništvom, već je zemljište služilo za poljoprivredu. Đile, dio Karakaja naseljen Bošnjacima, su najvjerovatnije nastale 1862. Vlasnici zemljišta uglavnom su bili Zvorničani, a manjim dijelom i Divičani. Na rubnim dijelovima Polja, zemljište su posjedovale i pojedine karakajske porodice. 

Tilčada je dio Polja koji se prostirao od Hoče na jugu do Sapne na sjeveru i između Drine i puta Zvornik - Kozluk. Kroz Tilčadu je od davnina vodio kolski put, od kojeg su se odvajali putići na obje strane. Jedini građevinski objekat u Tilčadi bila je kuća na imanju Mehmeda ef. Hadžića. 

U ljetnim danima, zvornički čobani su u Beksuji svako jutro sakupljali krave koje bi potom u karavanima odveli na ispašu u Polje. Postojali su i poljari, koji bi obilazili polja pazeći da se usjevima ne nanese šteta od ljudi i stoke. 

Do kraja 1950-ih i početka 1960-ih, Zvorničko polje postepeno nestaje i pretvara se u industrijsku zonu. 1957. je izgrađena ciglana u sastavu preduzeća "Novi izvor", 1962. Fabrika šperploče, a 1970-ih i 1980-ih Fabrika gumenih proizvoda "Fagum", Tvornica obuće "Standard", Fabrika odijela "Alhos", Transportno preduzeće "Drina-trans", Fabrika glinice "Birač", Tvornica mehaničkog veza "Vezionica", Metalno-montažno preduzeće "Univerzal", Distributivni centar, "Zvornik-putevi", pekara, mlin i dr. Betonski most za drumski saobraćaj podignut je 1973, a za željeznički 1991. Početkom 1970-ih izgrađen je novi asfaltni put Zvornik - Tuzla, a asfaltiran je i put Zvornik - Kozluk. U ovom periodu čitav prostor nekadašnjeg Zvorničkog polja počinje se nazivati Karakajem.  

## Literatura 
*

Kategorija:Polja u Bosni i Hercegovini
Kategorija:Zvornik
FENA

**Federalna novinska agencija**, skraćeno **FENA**, je novinska agencija u Bosni i Hercegovini sa sjedištem u Sarajevu.

FENA svakog dana u prosjeku objavi oko 250 vijesti na službenim jezicima u BiH i engleskom jeziku, sa pratećim foto i video sadržajem.

FENA je članica Evropskog saveza novinskih agencija – EANA, organizacije koja okuplja vodeće agencije iz Evrope, po jednu iz svake države.

FENA je također članica Asocijacije balkanskih novinskih agencija (ABNA), Asocijacije mediteranskih novinskih agencija (AMAN)  i Vijeća za štampu u Bosni i Hercegovini.

Svi značajniji mediji u Bosni i Hercegovini su korisnici (pretplatnici) servisa Agencije.

## Historija 
Federalna novinska agencija FENA osnovana je Uredbom Vlade Federacije BiH 19. oktobra 2000. godine.

Agencija je pravna sljednica državne agencija Republike Bosne i Hercegovine BiH Press osnovane 1992. godine  i novinske agencije HABENA iz Mostara.

## Djelatnost 
Agencija FENA ima zadatak da prikuplja, obrađuje i distribuira informacije o privrednim, političkim, kulturnim, sportskim i drugim događajima i pojavama u Federaciji, odnosno u Bosni i Hercegovini, susjednim i drugim državama i inozemstvu.
Sjedište Agencije FENA je u Sarajevu, a ima i poslovnu jedinicu u Mostaru, te razvijenu dopisničku mrežu širom Bosne i Hercegovine. 
Agencija FENA dnevno proizvodi oko 250 vijesti koje distribuira svim značajnim medijima u BiH, kao i domaćim i međunarodnim institucijama, te privrednim subjektima i drugim zainteresiranim korisnicima. Osim Generalnog servisa koji uključuje foto i video servis, FENA ima servis na engleskom jeziku.

Od početka 2019. godine pokrenuti su novi projekti i kreirane prateće internetske stranice: privredni servis FENA.BIZ (https://fena.biz/) i servis na engleskom jeziku FENA.NEWS (https://fena.news/)

Ima potpisane ugovore o saradnji i razmjeni vijesti sa više od pedeset novinskih agencija iz svijeta i jedina je medijska kuća iz BiH koja ima direktan pristup njihovim servisima.

## Reference 
## Vanjski linkovi 
Službeni sajt Agencije

Kategorija:Novinske agencije u Bosni i Hercegovini
FK Sutjeska Foča

**Fudbalski klub Sutjeska Foča** je nogometni klub iz Foče, Bosna i Hercegovina. Takmiči se u Prvoj ligi Republike Srpske.

## Historija 
Prema biljeleškama hroničara, prva fudbalska lopta u Foču je stigla 1913. godine, a nju je, prema rečima mještana, doneo Vasilije Sunara, tadašnji đak sarajevske Gimnazije, rodom iz Foče. S obzirom da je u to vreme fudbal bio relativno nepoznat sport, loptom su se uglavnom zanimali studenti i đaci, bez određenih pravila igre. Tek nakon završetka Prvog svjetskog rata, u Foči se 1920. osnivaju prvi fudbalski klubovi, Graničar i Sloga. Ovi klubovi su se fuzionisali 1925, a dve godine kasnije osnovan je fudbalski klub Jugović. Međutim i ovaj klub se 1930. spojio sa Graničarom. Graničar u narednom periodu postaje jedan od najaktivnijih klubova u Podrinju. Stadion Graničara nalazio se na mjestu današnjeg gradskog stadiona.

Godine 1946, nakon završetka Drugog svjetskog rata, u Foči je osnovan novi fudbalski klub, Sutjeska. Ime ovog kluba nastalo je prema bitci koja se 1943. vodila u dolini ove rijeke, u kojoj su brojni igrači Graničara izgubili živote u borbama protiv sila osovine. Klub je u početku opstajao u teškim uslovima, jer nije bilo dovoljno sredstava za putovanja i nabavku opreme. Najveći uspeh u svojoj historiji, klub je doživeo krajem 70-ih, odnosno početkom 80-ih godina XX veka, kada se plasirao u republičku ligu. Međutim, nekoliko godina kasnije, klub doživljava sunovrat i nastavlja da se takmiči u međuopštinskoj ligi Sarajeva sve do početka ratnog stanja u Bosni i Hercegovini. Te godine rad kluba je obustavljen, da bi sredinom naredne bio ponovo pokrenut na inicijativu lokalnih enzuzijasta. Iste godine Sutjeska je bila učesnik prvog fudbalskog kupa na prostoru Republike Srpske.

Sutjeska je u sezoni 1995/96. završila na drugom mestu Druge lige Republike Srpske — grupa „Istočno Sarajevo“. Nakon poraza u Sarajevu, Sutjeska je u Foči pobedila Željezničar rezultatom 7:3 i tako bila bolja u baražu za popunu tadašnje Prve lige Republike Srpske — grupa „istok“. Nakon godinu dana provedenih u ovom takmičenju, Sutjeska ponovo ispada u niži rang. U Prvu ligu Republike Srpske, Sutjeska se vratila u sezoni 2007/08. i od tada je redovan učesnik ovog takmičenja.

## Navijači 
Pristalice Sutjeske nazivaju se „Haveri“.

## Sastav tima u sezoni 18/19. 
## Reference 
## Vanjski linkovi 
* Profil kluba na transfermarkt.de
* Službena stranica FSRS
* Službena stranica NFSBIH

Sutjeska Foča
Sutjeska Foča
Sutjeska Foča
Kanare

**Kanare** su zvornička mahala koja se prostire iznad partizanskog spomen-obilježja u centru grada. Predstavljaju udolinu između Baira, Kuljanskog puta i Fetije, preko koje se silazi u grad kod Robne kuće. Na Kanarama su robu pretovarali i spremali za iznošenje na pijacu mještani Kamenice, Snagova, Liplja i Glodi. Pri povratku bi se također prvo okupili na Kanarama. Iz tog razloga se u ovom dijelu grada nalazilo nekoliko zanatskih i trgovačkih radnji, kao i kahvedžinica u kojoj su okupljali uglavnom stariji i ugledniji Zvorničani.

Mahala je ime najvjerovatnije dobila od turske riječi kanara što znači klaonica. Do prvih godina poslije Drugog svjetskog rata, Kanare su bile poznate kao mjesto na kojem su se prodavali tovari drva koja su donosili mještani okolnih sela (Snagovo, Liplje, Samari, Kula Grad). Do 1930. postojao je i bordel čiji je vlasnik bio Pero Obradović. Poslije Drugog svjetskog rata, kroz Kanare je prolazila Ulica 19. februar.

U periodu između svjetskih ratova i neposredno nakon toga, na Kanarama i Fetiji živjele su porodice: Abazovići, Ajanovići, Baroni, Begići, Blagojevići, Čauševići, Čekići, Čumavići, Derviševići, Edrenići, Ekmečići, Ferhatovići, Hadžigrahići, Hadžiomerovići, Hadžiosmanovići, Karaosmanovići, Jukići, Kavazbašići, Kavazovići (ranije Straševići), Kurići, Levi, Loze, Manojlovići, Mekići, Mešanovići, Mustafići, Navalići, Obradovići, Ostojići, Paševići, Prpe, Prcelji, Raketići, Sarajlići, Skibari, Spreme, Stefanovići, Stočevići, Sultanovići, Šahbegovići, Tirići, Topčići i dr.

## Literatura 
*

Kategorija:Naseljena mjesta u Zvorniku
Alan Perlis

**Alan Jay Perlis** (1. april 1922. - 7. februar 1990.) bio je američki kompjuterski naučnik i profesor na Univerzitetu Purdue, Univerzitetu Carnegie Mellon i Yale univerzitetu.  Najpoznatiji je po svom pionirskom radu na programskim jezicima i bio je prvi dobitnik Turingove nagrade .

Perlis je rođen u jevrejskoj porodici u Pitsburgu, u Pensilvaniji.  Godine 1943. Diplomirao je hemiju na Carnegie Institute of Technology (kasnije preimenovan u Univerzitet Carnegie Mellon).  Tokom Drugog svjetskog rata služio je u američkoj vojsci, gdje se zainteresovao za matematiku.  Zatim je magistrirao (1949) i doktorirao (1950) matematiku na Masačusetskom institutu za tehnologiju (MIT).  Njegova doktorska disertacija bila je pod naslovom "O integralnim jednačinama , njihovom rješenju putem iteracije i analitičkog nastavka ".

## Reference 

Kategorija:Rođeni 1922.
Kategorija:Umrli 1990.
Kategorija:Jevreji
Kategorija:Američki naučnici
Kategorija:Dobitnici Turingove nagrade
Kategorija:Biografije, Pittsburgh
Maurice Wilkes

**Sir Maurice Vincent Wilkes** FRS FREng (26. juni 1913&nbsp; – 29. novembar 2010) bio je britanski kompjuterski naučnik koji je dizajnirao i pomogao u izgradnji elektronskog automatskog kalkulatora sa odgođenim smještajem (EDSAC), jednog od najranijih kompjutera sa pohranjenim programima i izumio mikroprogramiranje , metod za korištenje logike pohranjenog programa za upravljanje kontrolna jedinicama centralne procesne jedinice. U vrijeme njegove smrti, Wilkes je bio profesor emeritus na Univerzitetu u Kembridžu.

Wilkes je rođen u Dudleyu , Worcestershire, Engleska  i odrastao u Stourbridgeu , West Midlands, Engleska, gdje je njegov otac radio na imanju Earla od Dudleya. Školovao se na koledžu kralja Edvarda VI, u Stourbridgeu, a tokom školske godine ga je nastavnik hemije upućivao u radio amaterizam. 
mini|Maurice Wilkes (desno) sa Meccano diferencijalnim analizatorom u Cambridge University Mathematics Laboratory, oko 1937. AF Devonshire (lijevo) je koautor brojnih radova o topljenju i neredu sa prvim direktorom Laboratorije Johnom Lennard-Jonesom. Pobednik Mayhew nagrade 1937, J. Corner, upravlja ulaznom tabelom (u sredini).
mini|Maurice Wilkes pregledava liniju odgođene memorije , napravljenu od žive, u EDSAC-u

## Reference 
Kategorija:Dobitnici Turingove nagrade
Kategorija:Članovi Kraljevskog društva
Kategorija:Engleski fizičari
Kategorija:Umrli 2010.
Kategorija:Rođeni 1913.
Kategorija:Pages with unreviewed translations
Kategorija:Biografije, Dudley
Richard Hamming

**Richard Wesley Hamming** ( Čikago, Ilinois , 11. februar 1915. - Monterej, Kalifornija , 7. januar 1998.) bio je američki matematičar čiji rad je imao mnogo implikacija računarskom inženjeringu i telekomunikacijama .  Njegovi doprinosi uključuju Hammingov kod (koji koristi Hammingovu matricu ), Hammingov prozor, Hammingove brojeve, pakovanje sfera (ili Hammingovu vezu ) i Hammingovu udaljenost .

Rođen u Čikagu, Hamming je pohađao Univerzitet u Čikagu , Univerzitet u Nebraski i Univerzitet Illinois u Urbana-Champaign, gdje je napisao svoju doktorsku tezu iz matematike pod nadzorom Waldemara Trjitzinskog (1901–1973).  U aprilu 1945. godine pridružio se projektu Manhattan u laboratoriji u Los Alamosu, gdje je programirao IBM računske mašine koje su izračunale rješenje za jednačine koje su osigurali fizičari angažovani u projektu.  Otišao je 1946. godine u Bell Telephone Laboratories.  Tokom narednih petnaest godina bio je uključen u gotovo sva istaknuta dostignuća Laboratorije.

Richard Wesley Hamming je rođen u Chicagu, Illinois, 11. februara 1915. godine, sin Richard J. Hamminga, kreditnog menadžera, i Mabel G. Redfield. Odrastao je u Chicagu, gdje je pohađao Crane tehničku školu i Crane Junior College.

## Bilješke 

## Vanjski linkovi 
* 
* 

Kategorija:Rođeni 1915.
Kategorija:Umrli 1998.
Kategorija:Američki matematičari
Kategorija:Matematičari 20. vijeka
Kategorija:Dobitnici Turingove nagrade
Kategorija:Biografije, Chicago
Sebastian Bieniek

**Sebastian Bieniek** bio je njemački umjetnik, filmski redatelj i pisac. Njegove aktivnosti objedinjuju slikarstvo, fotografiju, performans, skulpturu, pisanje i video. Jedan je od pet najutjecajnijih umjetnika koji žive u Berlinu. Godine 2018. bio je jedan od 171 najutjecajnijih mislilaca u svijetu.

## Biografija 
Sebastian Bieniek rođen je 1975. godine u Poljskoj, a 1989. se preselio u Njemačku. U periodu od 1996-2001. studirao je umjetnost u Berlinu, a od 2001-2014. studirao je filmsku režiju u Berlinu.
Jedan je od pet najutjecajnijih umjetnika koji žive u Berlinu. Godine 2018. bio je jedan od 171 najutjecajnijih mislilaca u svijetu.

## Važna umjetnička djela 
* 1999: *Hand without a body*
* 2013: *Closer your eyes to see this painting*
* 2013: *Doublefaced*
* 2014: ''Don't forget that everything will be forgotten*

## Filmografija 
* 2002: *Zero*
* 2004: *Sand*
* 2005: *Sugar*
* 2007: *The Gamblers*
* 2008: *Silvester Home Run*

## Knjiga 
* 2011: *REALFAKE'', 

## Vanjski linkovi 
* http://www.b1en1ek.com  Official website

## Reference 
Kategorija:Rođeni 1975.
Kategorija:Umrli 2022.
Kategorija:Umjetnici
Kategorija:Njemački slikari
Kategorija:Njemački kipari
Spisak nacionalnih parkova u Italiji

[mini|desno|225px|[Nacionalni park Gennargentu (Sardinija)]]
**Italijanski nacionalni parkovi** pokrivaju otprilike 5% površine te države. Njima upravlja Ministarstvo životne sredine sa sjedištem u Rimu ().

## Spisak 
## Također pogledajte 
* Spisak regionalnih parkova u Italiji

## Reference 
## Bibliografija 
* 
* 

## Vanjski linkovi 
*  


Italija
Spisak nacionalnih parkova u Mađarskoj

Mađarska ima deset nacionalnih parkova, koji pokrivaju približno 10% njene površine. Njima upravlja Agencija za nacionalne parkove Vlade Mađarske ().

## Također pogledajte 
* Spisak zaštićenih područja u Mađarskoj

## Vanjski linkovi 
* Nacionalni parkovi u Mađarskoj 


Mađarska
Kategorija:Spiskovi vezani za Mađarsku
Marvin Minsky

**Marvin Lee Minsky** (9. august 1927. - 24. januar 2016) bio je američki kognitivni naučnik koji se bavio istraživanjima umjetne inteligencije (AI), suosnivač je AI laboratorije Instituta za tehnologiju u Massachusettsu i autor tekstova o AI i filozofiji.mini|Minskytron ili "displej Tri pozicije" koji radi u Computer History Museum-u PDP-1 , 2007Marvin Lee Minsky je rođen u Njujorku, od oca očnog hirurga , Henryja, i majke, Fannie, koja je bila aktivista cionističkih poslova . Njegova porodica je bila Jevrejska. Pohađao je školu za etičku kulturu Fieldston i Bronx High School of Science. Kasnije je pohađao Phillips Academy u Andoveru, Massachusetts. Zatim je služio u američkoj mornarici od 1944. do 1945. Diplomirao je matematiku na Harvardu (1950) i doktorirao matematiku na Princeton University (1954).

Bio je na MIT fakultetu od 1958. do smrti. Pridružio se zaposlenima u MIT Lincoln Laboratory 1958, a godinu dana kasnije on i John McCarthy pokrenuli su ono što je sada poznato kao MIT Laboratorija za informatiku i umjetnu inteligenciju . Bio je profesor Toshiba za medijske umjetnosti i nauke i profesor elektrotehnike i računarstva .

Minskyjevi pronalasci uključuju prvi grafički displej postavljen na glavu (1963)  i konfokalni mikroskop  (1957, prethodnik današnjeg široko korištenog konfokalnog laserskog skenirajućeg mikroskopa ). Razvijao je, zajedno sa Seymour Papertom , prvi Logo "turttle". Minski je 1951. izgradio i prvu, nasumično ožičenu mašinu za učenje neuronskih mreža, SNARC .

Godine 1952. Minsky se oženio pedijatricom Gloriom Rudisch; zajedno su imali troje djece. Minski je bio talentovani improvizacioni pijanista  koji je objavljivao razmišljanja o odnosima između muzike i psihologije .

## Bibliografija (odabrano) 
* 1967 &ndash; *Computation: Finite and Infinite Machines*, Prentice-Hall
* 1986 &ndash; *The Society of Mind*
* 2006 &ndash; *The Emotion Machine: Commonsense Thinking, Artificial Intelligence, and the Future of the Human Mind*

## Reference 
## Vanjski linkovi 
Kategorija:Rođeni 1927.
Kategorija:Umrli 2016.
Kategorija:Biografije, New York
Kategorija:Američki naučnici
Kategorija:Dobitnici Turingove nagrade
FK Sloboda Mrkonjić Grad

**FK Sloboda** je nogometni klub iz Mrkonjić Grada, Bosna i Hercegovina. Takmiči se u Prvoj ligi Republike Srpske.

Klub je ušao Prvu ligu RS-a 2010. godine, a do tada je bio šampion druge entitetske lige (2009/10.) i Regionalne lige Republike Srpske (1997/18 i 2006/07).

2009. godine je proglašen najboljim sportskim kolektivom Mrkonjić Grada.

## Historija 
Klub je osnovan 1945. godine. U sezoni 1955/56. Sloboda je igrala u Podsaveznoj ligi, ali je iste godine ispala pošto je zauzela dvanaesto mjesto. Jedan od najvećih uspjeha kluba je učešće u četvrtfinalu Kupa Bosne i Hercegovine 1966. godine, kada je poražen od sarajevskog Željezničara. Krajem 1960-ih je počeo da igra u Banjalučkoj zonskoj ligi i u sezoni 1969/70. je zauzeo osmo mjesto. Tih godina je formirana Republička liga BiH, ali Sloboda nije uspjela da se plasira u ovaj rang takmičenja.

Nakon završetka rata u Bosni i Hercegovini, klub je nastupao u Trećoj ligi Banjaluke, a 2000. se plasirao u Drugu entitetsku ligu grupa „Zapad“. Tu je nastupao do 2006, kada je klub zauzeo četrnaesto mjesto i ispao ponovo u Treću ligu. Sjledeće godine Sloboda je bila prvak ove lige i ponovo se plasirala u viši rang. U sezoni 2007/08. je bila šesta, a naredne godine treća na tabeli, da bi sezonu 2009/10. završila kao prvak.

Prvu utakmicu u Prvoj ligi RS fudbaleri Slobode su odigrali 14. augusta 2010. na stadionu Luke, kada su slavili protiv Radnika iz Bijeljine.

Te godine je i osnovan klub *prijatelja*, kroz koji razna privatna i pravna lica sa područja grada pomažu Slobodi u finansijskom i organizacionom smislu.

## Sastav tima u sezoni 18/19. 
## Reference 
## Vanjski linkovi 
* Profil kluba na transfermarkt.de
* Službena stranica FSRS
* Službena stranica NFSBIH

Sutjeska Foča
Sutjeska Foča
Sutjeska Foča
Marksistička organizacija Crveni

**Marksistička organizacija Crveni** jest komunistička organizacija koja okuplja radnike, studente i učenike oko ideja marksizma. *Crveni* imaju gradske ogranke u Srbiji, Bosni i Hercegovini, Makedoniji, Hrvatskoj i Sloveniji. Ova organizacija uređuje i svoje časopise pod nazivom *Crvena Kritika* i *Nova Iskra* koji se mogu naći i u elektronskoj varijanti. Svoje političko djelovanje zasnivaju na naslijeđu *Internacionalne marksističke tendencije* (IMT). *Crveni* su formalno pristupili IMT kao punopravna nacionalna organizacija.
 
## Historija 
*Crveni* svoje korijene vuku iz 1999, kada je tokom NATO bombardovanja osnovan marksistički internet časopis *Crveni kritičar*. Godine 2001. časopis mijenja ime u *Pobunjeni um*, zatim postaje *Crvena kritika*. Pored objavljivanja analitičkih članaka, njegovo članstvo je aktivno učestvovalo u protestima i štrajkovima, većinom u Beogradu. Nakon stvaranja ogranaka van Beograda, 2012. nastaje *Marksistička organizacija Crveni* sastavljena od dotadašnjeg uredništva internet časopisa. 
Ova organizacija trenutno ima ogranke u Beogradu, Novom Sadu, Somboru, Banjoj Luci, Kozarskoj Dubici i Skoplju.

## Teorija i praksa 
Politička teorija i praksa *Marksističke organizacije Crveni* je zasnovana na radu: Karla Marxa i Friedricha Engelsa, kao i boljševičke frakcije Ruske socijaldemokratske radničke partije pod vođstvom Vladimira Lenjina, Lijeve opozicije Komunističke partije Sovjetskog Saveza i Četvrte internacionale pod vođstvom Lava Trockog, britanske marksističke organizacije *Militant* i Internacionalne marksističke tendencije. *Crveni* redovno prisustvuju kongresima i marksističkim školama IMT.

*Crveni* se aktivno uključuju u proteste i štrajkove u Srbiji, Bosni i Hercegovini i Makedoniji poput: studentskih protesta u Beogradu od 2006. pa do danas, štrajka unutar Fabrike akumulatora Sombor 2013., aprilskih protesta u Srbiji u 2017. i u okviru *Levog bloka* učestvuju u masovnim protestima 2019. i u Bosni i Hercegovini tokom Tuzlanske protesta 2014, štrajkova i protesta radnika Željeznica Republike Srpske 2017. i pokreta Pravda za Davida 2018, itd. *Crveni* također djeluju i unutar sindikata.

## Publikacije 
Časopis *Crvena Kritika,* na srpskohrvatskom, i *Nova Iskra* na makedonskom jeziku, objavljuju reportaže sa radničkih štrajkova i protesta, autorske analitičke tekstove na temu politike,ekonomije, historije, filozofije i umjetnosti, kao i srpskohrvatske i makedonske prijevode tekstova sa marxist.com. Knjiga Gorana Musića, *Radnička klasa Srbije u tranziciji 1988-2013* objavljena je 2013. pod izdavaštvom Fondacije Roza Luksemburg.

## Vanjski linkovi 
* https://www.crvenakritika.org/
* Нова искра да го запали огнot, na novaiskra.mk
* In Defence of Marxism, na marxist.com

## Reference 
Kategorija:Političke stranke osnovane 2012.
Kategorija:Komunističke partije u Evropi
Velika nagrada Kine 2019.

**Velika nagrada Kine 2019.** (službeno poznata kao **"FORMULA 1 HEINEKEN CHINESE GRAND PRIX 2019"**) automobilska je trka Formule 1 koja se održala 14. aprila 2019. na stazi Shanghai International Circuit u Šangaju, u Kini. Ovo je bila 1000. trka u historiji Formule 1, treća trka u sezoni 2019. i ujedno i 16. trka za Veliku nagradu Kine.

Valtteri Bottas osvojio je prvu pol poziciju u sezoni, 7. u karijeri. Vozač Mercedesa Lewis Hamilton ostvario je drugu pobjedu u sezoni i šestu u Kini. Drugo mjesto zauzeo je timski kolega Valtterija Bottasa, a treće mjesto osvojio je vozač Ferrarija Sebastian Vettel.

## Rezultati treninga 
### Prvi trening 
Vrijeme koje su postigli prvih pet vozača na prvom treningu.

### Drugi trening 
Vrijeme koje su postigli prvih pet vozača na drugom treningu.

### Treći trening 
Vrijeme koje su postigli prvih pet vozača na trećem treningu.

## Kvalifikacije (subota) 
: Antonio Giovinazzi - nije uspio ostvariti 107% vrijeme; ali je dobio dozvolu za trku od stjuarda.
: Alexander Albon - nije uspio ostvariti 107% vrijeme; ali je dobio dozvolu za trku od stjuarda. Početi od Pit Lane nakon promene ćelije preživljavanja.

## Trka (nedjelja) 
## Rangiranje nakon utrke 
;Vozači

;Konstruktori

* Samo je u prvih 5 pozicija uključen plasman za oba seta.

## Zanimljivosti 
### Vozači 
* 75. pobjeda za Lewisa Hamiltona;
* 1. najbrži krug za Pierra Gaslyja.

### Konstruktori 
* 90. pobjeda za Mercedes;
* 250. trka za Scuderia Toro Rosso.

### Motor 
* 60. najbrži krug za Honda.

## Reference 
## Vanjski linkovi 
*  formula1.com – Rezultati 1. treninga
*  formula1.com – Rezultati 2. treninga
*  formula1.com – Rezultati 3. treninga
*  formula1.com – Rezultati kvalifikacija
*  formula1.com – Rezultati trka
*  statsf1.com - detalji utrke

Kina
2019
Kategorija:2019. u Kini
Ibrahim Biogradlić

**Ibrahim Biogradlić** (8. mart 1931, Sarajevo - 20. februar 2015, Sarajevo) bio je bosanskohercegovački nogometaš. Nastupao je za FK Sarajevo u periodu od 1951. do 1967. ostvarivši 378 službenih nastupa i postigavši 31 pogodak pri čemu je rekorder po broju nastupa za ovaj klub. Ostvario je i jedan nastup za Nogometnu reprezentaciju Jugoslavije na Olimpijskim igrama održanim 1956. u australijskom Melbourneu, osvojivši srebrnu medalju.

Preminuo je u Sarajevu 20. februara 2015, nakon duge bolesti.

## Karijera 
### Juniorska karijera 
Od 1946. nastupa za juniorski tim kluba Torpedo, kluba koji će poslije promijeniti naziv u FK Sarajevo. Već kao omladinac nameće se kao vođa tima te tako u novembru 1950. upisuje svoj prvi nastup u dresu Sarajeva i to u okviru Kup takmičenja gdje je Sarajevo igralo protiv Rabotnika i Tekstilca

### Seniorska karijera 
Već u idućoj sezoni 1951. nastupa za seniorski tim Sarajeva i upisuje ukupno 4 nastupa. Naredne sezone (1952) postaje standardni prvotimac pri čemu uglavnom igra na poziciji desnog beka. U toj sezoni u kojoj se Sarajevo borilo za opstanak, upisao je 12 nastupa a sljedeće sezeone 1952/53. upisuje 27 nastupa, (zajedno sa Kup utakmicama) i postiže 5 golova.

Usljed dobrih nastupa u te dvije sezona dobija poziv od selektora mlade reprezentacije Jugoslavije i ostvaruje 5 reprezentativnih nastupa.

Zbog povrede propušta veći dio sezone 1953/54, ali se pred kraj sezone vraća u tim kada dobija poziv za nastup u seniorskoj reprezentaciji Jugoslavije. Jedini nastup za ovu reprezentaciju ostvaruje na Ljetnim olimpijskim igrama u Melburnu, 1956. godine kada s  reprezentacijom osvaja srebrenu medalju te tako postao prvi i jedini nogometaš Sarajeva sa olimpijskim odličjem.

Iako je tokom igračke karijere imao mnogo ponuda da pređe u drugi klub, Biogradlić je do kraja ostao vjeran FK Sarajevu. Najbliži odlasku iz kluba bio je u ljeto 1964, kada je nakon sjajnih partija u Rapan kupu, zajedno sa Hasetom bio na pragu odlaska u holandski De Volewijckers, ali su ipak obojica na kraju ostali na Koševu.

## Također pogledajte 
* Bivši nogometaši FK Sarajevo

## Reference 
Kategorija:Rođeni 1931.
Kategorija:Umrli 2015.
Kategorija:Biografije, Sarajevo
Kategorija:Bošnjaci
Kategorija:Bosanskohercegovački nogometaši
Kategorija:Jugoslavenski nogometaši
Kategorija:Nogometaši Sarajeva
Kategorija:Bosanskohercegovački sportisti 20. vijeka
Kategorija:Sportisti iz Sarajeva
Kategorija:Jugoslavenski nogometni reprezentativci
Kategorija:Osvajači srebrne medalje na Olimpijskim igrama (Jugoslavija)
Kategorija:Bosanskohercegovački nogometni treneri
Kategorija:Jugoslavenski nogometni treneri
Kategorija:Osvajači srebrne medalje na Olimpijskim igrama
Kategorija:Osvajači medalja na Olimpijskim igrama za Jugoslaviju
Kategorija:Jugoslavenski olimpijci
Kategorija:Učesnici Ljetnih olimpijskih igara 1956.
Kategorija:Nogometaši na Olimpijskim igrama 1956.
Anemična galaksija

[desno|mini|321x321piksel| [NGC 4921 , tipična anemična galaksija. ]]
[desno|mini|321x321piksel| [Messier 90|NGC 4569 je također primjer anemične galaksije. ]]
**Anemična galaksija** je vrsta spiralne galaksije koju karakteriše nizak kontrast između spiralnih krakova i diska.

Taj termin je 1976. sačinio kanadski astronom Sidney van den Bergh da klasificira galaksije koje su prelazni oblik između spiralnih galaksija bogatih plinom, spiralnih galaksija koje stvaraju zvijezde, i neaktivnih lentikularnih galaksija  sa malo gasa.

Anemične galaksije ne pokazuju samo spiralne krakove niskog kontrasta, već i nizak sadržaj i gustoću neutralnog vodika (sirovinu potrebnu za formiranje zvijezda ),

## Reference 

Kategorija:Spiralne galaksije
Kategorija:Pages with unreviewed translations
Mehmed Hafizović

**Mehmed Hafizović** (Potočari, 13. januar 1957. – Ašpilje u okolici Kladnja, 2. maj 1994) bio je nakšibendijski šejh i komandant jedinice "Šejh Hasan Kaimija" koja je djelovala u sastavu 1. muslimansko-podrinjske brdske brigade Armije RBiH.

Rođen je 13. januara 1957. u Potočarima kod Srebrenice od oca Kasima i majke Hane. Gazi Husrev-begovu medresu u Sarajevu završio je 1978. Nakon odsluženja vojnog roka u JNA, postao je imam u Malom Zvorniku čime je preuzeo funkciju glavnog imama za valjevsko-kolubarsko-užički kraj u Srbiji.

Početak rata zatekao ga je u Malom Zvorniku. Sa džematom je ostao više od mjesec dana pod teškim uslovima. Među posljednjim izbjeglicama izbjegao je u Mađarsku, a potom u Hrvatsku gdje se uključio u rad sa izbjeglicama. Po povratku u Bosnu, uključio se u redove 1. muslimansko-podrinjske brdske brigade. Najprije je imenovan za pomoćnika komandanta za moral, a potom za savjetnika za vjerska pitanja. Ubrzo je u okviru brigade osnovao jedinicu "Šejh Hasan Kaimija", čiji je postao komandant. Poginuo je 2. maja 1994. na dužnosti pomoćnika komandanta bataljona za moral, tokom akcije u rejonu Ašpilja na kladanjskom ratištu kada je nagazio na minu. Redžićima u Donjoj Kamenici, Olovu i Živinicama, kao i džamija u Vasićima u MZ Simin Han. U tekiji u Kraljevićima tradicionalno se 2. maja, na dan pogibije Mehmeda prouče mevlud i tevhid. Medžlis Islamske zajednice Zvornik izdao je 2009. knjigu Ediba Kravića *Riječ imama i šejha šehida Mehmed-efendije Hafizovića – vazovi, dersovi, hutbe*.

## Reference 
## Vanjski linkovi 
Kategorija:Rođeni 1957.
Kategorija:Umrli 1994.
Kategorija:Biografije, Srebrenica
Kategorija:Oficiri Armije Republike Bosne i Hercegovine
Kategorija:Dobitnici vojnog odlikovanja *Zlatni ljiljan*
David (Donatello)

thumb|desno|Donatello, *David* (između 1430-1400) Museo Nazionale del Bargello, Firenca
Bronzanu skulpturu **Davida** je izradio Donatello u Firenci u periodu oko 1430-40. godine. Donatellov bronzani David predstavlja revolucionarno djelo ranorenesansnog vajarstva, te prvu potpuno slobodnu nagu skulpturu u prirodnoj veličini od perioda antike. Visina skulpture je 158 cm, a prikazuje Davida nakon pobjede s mačem u ruci i nogom pozicioniranom na odsječenoj glavi Golijata. Donatello je Davida predstavio kroz figuru poluodraslog dječaka, a ne kao mladića urađenog prema klasičnim uzorima. Pečat klasike je Donatello održao jedino kroz izradu figure u uravnoteženom *contrappostu*. David je prikazan kao akt sa poluspuštenom glavom sa šeširom koji baca sjenu na oči i sa ukrašenim vojničkim čizmama. Kroz nesavršenu tjelesnost skulpture Donatello ovoj figuri daje karakteristike opuštene nadmoći i elegancije. David će upravo kroz skulpture Donatella postati simbol firentinske građanske vrline. U donjem dijelu skulpture se nalaze i tragovi pozlate na glavi i bradi Golijata. Izrada djela je u potpunosti nedokumentirana, a većina stručnjaka pretpostavlja da je skulpturu naručio Cosimo de 'Medici za novu palaču Medici koju je dizajnirao Michelozzo u četrdesetim godinama 20. stoljeća. Prema jednoj od teorija, obitelj Medici je 1430-ih naručila ovu skulpturu za središte dvorišta stare palače Medici. Kip je u novoj Palazzo Medici zabilježen tek 1469. godine. Obitelj Medici je prognana iz Firence 1494. godine, a tada je i kip postavljen u dvorište Palazzo della Signoria. Skulptura je u 17. stoljeću premještena u Palazzo Pitti, a zatim u Uffizi 1777. godine. Od 1865. godine do danas se Donatellova bronzana skulptura Davida nalazi u Nacionalnom muzeju Bargella u Firenci.

## Reference 
Kategorija:Renesansna umjetnost
Kategorija:Skulptura
Druga nogometna liga Federacije Bosne i Hercegovine 2018/2019.

**Druga nogometna liga Federacije Bosne i Hercegovine 2018/2019.** je bila 15. po redu sezona Druge nogometne liga Federacije Bosne i Hercegovine. Liga je podjeljena u četiri regije: Sjever, Centar, Jug i Zapad.

## Druga liga FBiH - Sjever 
## Druga liga FBiH - Centar 
## Druga liga FBiH - Jug 
## Druga liga FBiH - Zapad 
## Reference 
## Vanjski linkovi 
* Službena stranica

Kategorija:Druga nogometna liga Federacije Bosne i Hercegovine
Quicksand (TV-serija)

***Quicksand*** () je švedska kriminalistička mini web televizijska serija, u produkciji švedske kompanije FLX, sa šest epizoda, zasnovana na istomenoj noveli Malin Persson Giolito. Serija je od 5. aprila 2019. dostupna na Netflixu.

## Radnja 
Osnovna tema serije Quicksand je masovno ubistvo u jednoj školi u Stockholmu, koja se nalazi u bogatoj četvrti Djursholm. Nakon ubistva nekoliko učenika i učitelja, učenica Maria "Maja" Norberg je optužena za ubistvo i čeka na suđenje u zatvoru. U toku serije, retrospektivno se, kako tokom policijske i sudske istrage, te u razgovoru sa advokatom, saznaju činjenice i povezanost Maje sa njenim mladićem Sebastianom Fagermanom, te njegov uticaj i uticaj njegove disfunkcionalne porodice na zločin.

Protagonist priznaje ubistvo u ranoj fazi, ali poriče zločin - suđenje se više odnosi na to *zašto* je ubistvo počinjeno nego *da li* je počinjeno.

## Glumci 
### Glavne uloge 
* Hanna Ardéhn kao Maria "Maja" Norberg;
* Felix Sandman kao Sebastian Fagerman, Majin mladić;
* William Spetz kao Samir Said, Majin školski prijatelj;
* Ella Rappich kao Amanda Steen, Majina najbolja prijateljica;
* David Dencik kao Peder Sander, Majin advokat;
* Reuben Sallmander kao Claes Fagerman, Sebastianov otac;
* Maria Sundbom kao Lena Pärsson, državni tužilac;
* Rebecka Hemse kao Jeanette Nilsson;
* Arvid Sand kao Lars-Gabriel Labbe Sager-Crona, Sebastianov prijatelj;
* Helena af Sandeberg kao Mimmi Steen;
* Anna Björk kao Camilla Norberg, Majina majka;

### Sporedne uloge 
* Iris Herngren kao Lina Norberg, Majina mlađa sestra;
* Kalled Mustonen kao Kalle, Sebastianov prijatelj;
* Marall Nasiri kao Susse Zanjani;
* Christopher Wollter kao Erik Norberg, Majin otac;
* Jeanette Holmgren kao Mags;
* Evin Ahmad kao Evin Orak;
* Alva Bratt kao Mela;
* Louise Edlind kao Majlis;
* Astrid Plynning kao Sofie;
* Suheib Saleh kao Dennis;
* Sebastian Sporsén kao Per Jonsson;
* Shanti Roney kao Christer
* Moa Lindström kao školski drug; 
* Tom Boustedt kao školski drug;
* Savannah Hanneryd kao gost u klubu;
* Ray Nordin kao gost u klubu;

## Epizode
## Mjesto snimanja 
## Kritike 
### Gledanost 
## Napomene 
## Reference 
## Vanjski linkovi 
* 
* 

Kategorija:Švedske TV-serije
Kategorija:Švedske TV-serije iz 2010-ih
Kategorija:Švedske TV-serije sa početkom prikazivanja 2019.
Kategorija:TV-emisije na švedskom jeziku
Kategorija:Švedske kriminalističke serije iz 2010-ih
Kategorija:TV-serije u produkciji Netflixa
Kategorija:Švedske dramske serije iz 2010-ih
Kategorija:TV-serije u produkciji Netflixa na švedskom jeziku
Spisak naselja u okrugu Gänserndorf

**Spisak naselja u okrugu Gänserndorf** sadrži sva naselja po općinama u donjoaustrijskom okrugu Gänserndorf. U zagradi je broj stanovnika po statističkom popisu na dan :

* **Aderklaa** ()

* **Andlersdorf** ()

* **Angern an der March** ()
** Grub an der March ()
** Mannersdorf an der March ()
** Ollersdorf ()
** Stillfried ()

* **Auersthal** ()

* **Bad Pirawarth** ()
** Kollnbrunn ()

* **Deutsch-Wagram** ()

* **Drösing** ()
** Waltersdorf an der March ()

* **Dürnkrut** ()
** Waidendorf ()

* **Ebenthal** ()
* **Eckartsau** ()
** Kopfstetten ()
** Pframa ()
** Wagram an der Donau ()
** Witzelsdorf ()

* **Engelhartstetten** ()
** Groißenbrunn ()
** Loimersdorf ()
** Markthof ()
** Schloßhof ()
** Stopfenreuth ()

* **Gänserndorf** ()

* **Glinzendorf** ()

* **Groß-Enzersdorf** ()
** Franzensdorf ()
** Matzneusiedl ()
** Mühlleiten ()
** Oberhausen ()
** Probstdorf ()
** Rutzendorf ()
** Schönau an der Donau ()
** Wittau ()

* **Großhofen** ()
* **Groß-Schweinbarth** ()

* **Haringsee** ()
** Fuchsenbigl ()
** Straudorf ()

* **Hauskirchen** ()
** Prinzendorf an der Zaya ()
** Rannersdorf an der Zaya ()

* **Hohenau an der March** ()
* **Hohenruppersdorf** ()

* **Jedenspeigen** ()
** Sierndorf an der March ()

* **Lassee** ()
** Schönfeld im Marchfeld ()

* **Leopoldsdorf im Marchfelde** ()
** Breitstetten ()

* **Mannsdorf an der Donau** ()

* **Marchegg** ()
** Breitensee ()

* **Markgrafneusiedl** ()

* **Matzen-Raggendorf**
** Klein-Harras ()
** Matzen ()
** Raggendorf ()

* **Neusiedl an der Zaya** ()
** St. Ulrich ()

* **Obersiebenbrunn** ()

* **Orth an der Donau** ()

* **Palterndorf-Dobermannsdorf**
** Dobermannsdorf () (glavno naselje)
** Palterndorf ()

* **Parbasdorf** ()

* **Prottes** ()

* **Raasdorf** ()
** Pysdorf ()

* **Ringelsdorf-Niederabsdorf**
** Niederabsdorf ()
** Ringelsdorf () (glavno naselje)

* **Schönkirchen-Reyersdorf** ()

* **Spannberg** ()

* **Strasshof an der Nordbahn** ()

* **Sulz im Weinviertel**
** Erdpreß ()
** Nexing ()
** Niedersulz ()
** Obersulz ()

* **Untersiebenbrunn** ()

* **Velm-Götzendorf**
** Götzendorf () (glavno naselje)
** Velm ()

* **Weiden an der March** 
** Baumgarten an der March ()
** Oberweiden () (glavno naselje)
** Zwerndorf ()

* **Weikendorf** ()
** Dörfles ()
** Stripfing ()
** Tallesbrunn ()

* **Zistersdorf** ()
** Blumenthal ()
** Eichhorn ()
** Gaiselberg ()
** Gösting ()
** Großinzersdorf ()
** Loidesthal ()
** Maustrenk ()
** Windisch Baumgarten ()

## Reference 
## Vanjski linkovi 
* Spisak naselja u Austriji na stranici Statistik Austria


Gänserndorf
Spisak naselja u okrugu Amstetten

**Spisak naselja u okrugu Amstetten** sadrži sva naselja po općinama u donjoaustrijskom okrugu Amstetten. U zagradi je broj stanovnika po statističkom popisu na dan :

* **Allhartsberg** ()
** Angerholz ()
** Kröllendorf ()
** Kühberg ()
** Maierhofen ()
** Wallmersdorf ()

* **Amstetten** ()
** Greinsfurth ()
** Hausmening ()
** Mauer bei Amstetten ()
** Neufurth ()
** Ulmerfeld ()

* **Ardagger**
** Ardagger Markt () (glavno naselje)
** Ardagger Stift ()
** Kollmitzberg ()
** Stephanshart ()

* **Aschbach-Markt** ()
** Abetzberg ()
** Aschbach-Dorf ()
** Krenstetten ()
** Mitterhausleiten ()
** Oberaschbach ()

* **Behamberg**
** Badhof ()
** Penz () (glavno naselje)
** Ramingdorf ()
** Wanzenöd ()

* **Biberbach** ()

* **Ennsdorf** ()

* **Ernsthofen** ()

* **Ertl** ()

* **Euratsfeld** ()

* **Ferschnitz** ()

* **Haag** ()
** Edelhof ()
** Gstetten ()
** Heimberg ()
** Holzleiten ()
** Knillhof ()
** Krottendorf ()
** Porstenberg ()
** Radhof ()
** Reichhub ()
** Salaberg ()
** Schudutz ()

* **Haidershofen** ()

* **Hollenstein an der Ybbs** ()
** Berg ()
** Dornleiten ()
** Garnberg ()
** Grießau ()
** Hohenlehen ()
** Krenngraben ()
** Oberkirchen ()
** Oisberg ()
** Sattel ()
** Thalbauer ()
** Thomasberg ()
** Walcherbauer ()
** Wenten ()

* **Kematen an der Ybbs**
** Kematen ()

* **Neuhofen an der Ybbs** ()
** Amesleiten ()
** Kornberg ()
** Perbersdorf ()
** Scherbling ()
** Schindau ()
** Toberstetten ()

* **Neustadtl an der Donau**
** Berghof ()
** Freyenstein ()
** Hößgang ()
** Kleinwolfstein ()
** Nabegg ()
** Neustadtl-Markt () (glavno naselje)
** Neustadtl-Umgebung ()
** Schaltberg ()
** Windpassing ()

* **Oed-Öhling**
** Oed () (glavno naselje)
** Öhling ()

* **Opponitz**
** Graben ()
** Gstadt ()
** Hauslehen () (glavno naselje)
** Ofenberg ()
** Schwarzenbach ()
** Strubb ()
** Thann ()

* **St. Georgen am Reith** ()
** Hochau ()
** Kogelsbach ()
** Königsbergau ()

* **St. Georgen am Ybbsfelde** ()
** Hart ()
** Hermannsdorf ()
** Krahof ()
** Leutzmannsdorf ()
** Matzendorf ()

* **St. Pantaleon-Erla**
** Erla ()
** St. Pantaleon () (glavno naselje)

* **St. Peter in der Au**
** Hohenreith ()
** Kürnberg ()
** St. Johann in Engstetten ()
** St. Michael am Bruckbach ()
** St. Peter in der Au-Dorf ()
** St. Peter in der Au-Markt () (glavno naselje)

* **St. Valentin** ()

* **Seitenstetten** ()

* **Sonntagberg** ()
** Baichberg ()
** Böhlerwerk ()
** Bruckbach ()
** Gleiß ()
** Hilm ()
** Rosenau am Sonntagberg () (glavno naselje)
** Rotte Wühr ()

* **Strengberg** ()
** Au ()
** Limbach ()
** Ottendorf ()
** Ramsau ()
** Thürnbuch ()

* **Viehdorf** ()
** Hainstetten ()
** Seisenegg ()

* **Wallsee-Sindelburg**
** Igelschwang ()
** Ried ()
** Schweinberg ()
** Wallsee () (glavno naselje)

* **Weistrach** ()

* **Winklarn** ()
** Haag Dorf ()

* **Wolfsbach** ()

* **Ybbsitz** ()
** Großprolling ()
** Haselgraben ()
** Hubberg ()
** Kleinprolling ()
** Knieberg ()
** Maisberg ()
** Prochenberg ()
** Schwarzenberg ()
** Schwarzois ()
** Zogelsgraben ()

* **Zeillern** ()

## Reference 
## Vanjski linkovi 
* Spisak naselja u Austriji na stranici Statistik Austria


Amstetten
Olimpia delle Tofane

**Olimpia delle Tofane** (često samo **Tofana**) jest skijaška staza u italijanskoj Cortini d'Ampezzo. Na njoj je održan muški spust na Zimskim olimpijskim igrama 1956. Danas je redovan domaćin ženskih utrka u Svjetskom kupu.

## Historija 
U spomenutom olimpijskom spustu zlatnu medalju osvojio je Toni Sailer ispred Raymonda Fellaya i Andreasa Molterera. Godine 1969. održane su i muška i ženska utrka u neregularnim uvjetima. Iako se muške utrke više ne održavaju od 1990, ženske su redovne još od 1993. Najčešće se voze tri utrke tokom jednog vikenda: spust, superveleslalom i veleslalom. Najviše uspjeha na Tofani imala je Amerikanka Lindsey Vonn, ostvarivši 12 pobjeda; ona je 24. januara 2016. prestigla Austrijanku Renate Götschl, koja je dotad imala deset pobjeda.

## Opis staze 
Start spusta jest ispod masiva Tofane, kod planinskog doma Rifugio Pomedes. Prva ključna tačka jest *Tofanaschuss*, vrlo strma padina uz veliku stijenu. Kod desnog zavoja u blizini doma Rifugio Duca d'Aosta nalazi se start superveleslaloma. Odatle staza vodi kroz šumovito područje. Nakon lijevog zavoja slijede dva prijelaza, *Primo Muro* i *Secondo Muro*, s veleslalomskim startom, poprečnom *Diagonalom* i S-zavojem *La grande S*, još jednom ključnom tačkom. Na prolazu *Bus de ra Pales* staza izlazi iz šume, a zatim do cilja slijede dugi lijevi i desni zavoj. Cilj je na 1.560 m nadmorske visine u blizini centra Cortine d'Ampezzo, na donjoj stanici žičare Gilardon-Roncato.

## Rezultati 
### Muškarci 
#### Spust 
#### Superveleslalom 
### Žene 
#### Spust 
#### Superveleslalom 
#### Veleslalom 
## Reference 
## Vanjski linkovi 
* Sajt posvećen utrkama Svjetskog kupa u Cortini d'Ampezzo
* Rezultati utrka u Cortini d'Ampezzo na FIS-u

Kategorija:Skijaške staze u Italiji
Kategorija:Staze Svjetskog kupa u alpskom skijanju